Nõukogude okupatsiooni viimastel aastatel langes põllumajanduse efektiivsus järjekindlalt. Leedu põllumajandusstatistika põhjal on näha, et kuigi riiklikud investeeringud põllumajandusse tõusid 1960.-70. aastail märkimisväärselt, jäi saagikuse kasv neist kaugele maha.  Aastail 1965-75 suurendati Leedus investeeringuid põllumajandusse enam kui kaks korda (212 miljonilt rublalt 588 miljoni rublani). Sama aja jooksul tõusis teravilja kogusaak ainult 20%, lihatoodang 60% ning piimatoodang vaevalt 30%. Eestis kaeti kahjumiga töötavate sovhooside tootmiskulud 20% ulatuses riigi arvelt. 1970. aastate lõpuks kasvatasid 60% Eesti sovhoosidest ja kolhoosidest kartulit kui peamist müügiartiklit kahjumiga.